Qui és Nora Navas García?
Nora Navas Garcia (Barcelona, 24 d'abril de 1975) és una actriu catalana. Formada a l'Institut del Teatre de Barcelona, ha desenvolupat la seva carrera artística entre el teatre, la televisió i el cinema. La seva interpretació a la pel·lícula Pa negre, d'Agustí Villaronga, li va valer diversos premis a la millor actriu protagonista, entre els quals el Goya, el Gaudí i la Conquilla de Plata del Festival Internacional de Cinema de Sant Sebastià.
Ha participat en pel·lícules com Un banco en el parque; Plorar és bo; Les vides de Cèlia; Una carta para Evita, Tots volem el millor per a ella, amb què tornà a guanyar el premi Gaudí i els premis del festivals de Valladolid (2013) i d'Angers (2014), Tres mentiras, que li valgué el guardó a la Millor Actriu al World Premieres Film Festival Philippines, L'adopció, de Daniela Féjerman, Dolor y gloria, sota la direcció de Pedro Almodóvar, La vampira de Barcelona, dirigida per Lluís Danés i presentada al Festival de Sitges, i Libertad, de Clara Roquet.
En televisió, ha treballat a Polseres vermelles; Jet Lag; El cor de la ciutat, Porca misèria o Les de l'hoquei, entre altres.
Navas també compta amb una dilatada carrera com a actriu de teatre, amb la participació en obres com Calígula (2003), d'Albert Camus, dirigida per Ramon Simó; Les tres germanes (2005), d'Anton Txékhov, dirigida per Ariel García Valdés; La fam (2005), de Joan Oliver, dirigida per Josep Pla; La casa de Bernarda Alba (2009), dirigida per Lluís Pasqual, i Doña Rosita la soltera (2014), per Joan Ollé, totes dues de García Lorca; Els veïns de dalt (2015), escrita i dirigida per Cesc Gay (2015), El quadern daurat, una adaptació de l'obra de Doris Lessing.
Festival Internacional de Cinema de Sant Sebastià
Premis Goya
Premis Gaudí
Setmana Internacional de Cinema de Valladolid
Una actriu.